hy en en en hy hy hy hy hy hy hy en en hy en hy hy hy hy hy hy hy hy hy en es id hy hy hy id hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy en en hy hy hy hy
Ֆեյքերի դեմ պայքարում են նրանք, ովքեր հաճախ են հանդես գալիս կեղծանուններով և փակ պրոֆիլներով - BlogNews.am
event_note18:49 , 11 մարտ 2014 visibility 2479 commentմեկնաբանել
Իմ հայտարարությունը այսօր Ազգային ժողովում 11.03.2014
Մեդիադաշտի հիմնական ներկայացուցիչներից շատերը պնդում են, որ նման օրինագծի անհրաժեշտություն չկար, քանի որ դաշտի այդ հատվածը միանգամայն կարգավորված է այլ օրենքներով:
Հանձն եմ առել խորհրդարանին ներկայացնել օրինագծին դեմ տեսակետները եւ, այժմ, կատարելով իմ հանձնառության մի մասը, տեղյակ եմ պահում, որ օրինագծի դեմ խոսում են մարդիկ, ովքեր լավ են տիրապետում դաշտին, եւ ում կարծիքով, առաջին՝ օրինագիծը միտում ունի անգույն ու տաղտուկ դարձնել համացանցային աշխարհը, և երկրորդ՝ փաստ է, որ ֆեյքերի դեմ պայքարում են նրանք, ովքեր հաճախ են հանդես գալիս կեղծանուններով եւ փակ պրոֆիլներով, պարզապես այս դեպքում նրանք դժգոհ են, որ իրենց դեմ էլ գործում է նույն մեթոդը:
Ինքս, որպես նույն այդ ֆեյքերի կողմից հաճախ վիրավորական եւ անսանձ բառապաշարով քարկոծվող պատգամավոր, բոլորովին դեմ չեմ ֆեյքերին, քանի որ հասկանում եմ, որ մարդիկ ինչ-որ ձեւով պետք է լիցքաթափվեն, ազատվեն թույնից եւ չարությունից: Իսկ ուրիշ ինչպես անեն դա, եթե ոչ կեղծ պրոֆիլների եւ կեղծ անունների տակ թաքնված: Համարձակության խնդիր է: Մյուս կողմից՝ ամեն ինչ մեզանում տեսանելի է, բոլորը բոլորին գիտեն, գիտեն՝ ով ինչի է ընդունակ, ինչ գնով ու ինչի դիմաց:
Որքան էլ եվրոպական ինչ-ինչ կառույցներ կամ չինովնիկներ մեզ սովորեցնեն կամ ուղղորդեն, որ պետք է ընդունել այսպիսի օրինագիծ, կարծում եմ՝ մեր խնդիրները պետք է լուծենք ոչ թե այն պատճառով, որ այդպես է ուզում ինչ-որ եվրո կամ մաքսաչինովնիկ, այլ որովհետեւ մեզ է պետք:
Հիշեցնեմ, որ մեդիադաշտի փորձագետներից շատերը, կարծես թե մեծամասնությունը, վիճելի է համարում է օրինագծի բազում կետեր՝ ունենալով լուրջ հիմնավորումներ:
Սա այն հարցն է, որը հրապարակ նետելուց առաջ պետք էր լսել պրոֆեսիոնալներին, խորհրդակցել նրանց հետ, իսկ եթե շտապելով դրվել է շրջանառության մեջ, հարկ է լսել մարդկանց գոնե հիմա եւ մասնակից դարձնել քննարկումներին, մանավանդ՝ սա այն բացառիկ դեպքերից է, երբ խորհրդարանի բոլոր խմբակցությունները ստորագրել են օրինագիծը: Ի պատիվ օրենքի հեղինակների՝ ասեմ, որ նրանք պատրաստ են քննարկումների:
Վերջում սոցիալական կայքից մեկ մեջբերում, որը կիսում եմ ամբողջովին՝ մարդուն վիրավորելու համար բոլորովին պարտադիր չէ թաքնվել ֆեյքի եւ ֆեյք պրոֆիլի ետեւում:
Կայքում տեղ գտած մտքերն ու տեսակետները հեղինակի սեփականությունն են և կարող են չհամընկնել BlogNews.am-ի խմբագրության տեսակետների հետ:
«Տղաս մեզ ասում էր` թիկունքում է, չգիտեինք, որ կռվում է». ճարտարապետ Հրայրը կամավորական էր (Video)
19:01 , 1 հոկտեմբեր
Տեղանքի և ժամանակագրության վերաբերյալ այս պահին որևէ հստակ տվյալ հայտնել չենք կարող, ...
Ժողովուրդը լսեց նրա ստերն ու բացեց Հայաստանի դարպասները ներսից՝ ներքին թշնամու ու ...
Էդուարդ Շարմազանով visibility 928
Օդի ջերմաստիճանը աստիճանաբար կբարձրանա 4-6 աստիճանով
Հիմա հասկանո՞ւմ եք, թե ինչն է պատճառը, որ հանրության մի մասը դիմադրում է պատվաստմանն ու դիմակահանդեսին
«Ուժեղ» տղերքն են. 4 հոգով զոհված հայ զինվորի քրոջն են բերման ենթարկում
BlogNews.am-ում ներկայացված են հայտնի և սկսնակ բլոգերների, ինչպես նաև սոցիալական ցանցերի ակտիվ օգտատերերի ամենասուր գրառումները հանրության հետաքրքրության շրջանակներում գտնվող բոլոր թեմաներով: Կայքում տեղ գտած նյութերը չեն խմբագրվում և չեն փոփոխվում՝ հեղինակների իրավունքները չխախտելու նկատառումներից ելնելով:
location_on Հայաստան, 0009 Երևան, Թամանյան 2, բն 12
© 2022 Blognews.am. Բոլոր իրավունքները պաշտպանված են: